smcproject/ml-wiki-sentences huggingface dataset:
ആകാശവാണിയിലൂടെ ശാസ്ത്രീയ സംഗീതത്തെ ശ്രോതാക്കൾക്കിടയിൽ പ്രചരിപ്പിക്കുവാനും, വാദ്യവൃന്ദം എന്ന പദ്ധതിയിലൂടെ ഒരു ദേശീയ വാദ്യമേള സംഘത്തെ വാർത്തെടുക്കുവാനും നടത്തിയ ശ്രമങ്ങൾക്ക് അദ്ദേഹം ഓർമിക്കപെടുന്നുവെങ്കിലും, ഹിന്ദി സിനിമാ ഗാനങ്ങൾ, ക്രിക്കറ്റ്‌ കമന്ററി, ഹാർമോണിയം എന്നിവയെ ആകാശവാണിയിൽ നിന്നും നിരോധിക്കുവാനും കേസ്കറായിരുന്നു കാരണക്കാരൻ.
പിൽകാലത്ത് ദേശീയ പുസ്തക ട്രസ്റ്റിന്റെ അധ്യക്ഷനായി.
മഹാരാഷ്ട്രയിലെ പൂനെയിൽ വിശ്വനാഥ് കേസ്കറുടെ പുത്രനായി 1903 -ഇൽ സംജാതനായ അദ്ദേഹം, കാശി വിദ്യാപീഠം , സോർബോൺ സർവ്വകലാശാല എന്നിവിടങ്ങളിൽ നിന്നു വിദ്യാഭ്യാസം പൂർത്തീകരിച്ചു.
സോർബോണിൽ നിന്നും രാഷ്ട്രതന്ത്രത്തിൽ ഡോക്ടറേറ്റ് ലഭിച്ചു.
ബനാറസിലെ സംസ്ക്രത വിദ്യാപീഠത്തിൽ അദ്ധ്യാപകനായി പ്രവർത്തിച്ചു.
ധ്രുപദ് സംഗീതം ഹരി നാരായൺ മുഖർജിയുടെ കീഴിൽ അഭ്യസിച്ചു.
1921 - ഇൽ നിസ്സഹകരണ പ്രസ്ഥാനകാലത്ത് , ഇന്ത്യൻ നാഷണൽ കോൺഗ്രസിൽ അംഗമായ കേസ്കർ പിൽകാലത്ത് അതിന്റെ വിദേശകാര്യ വിഭാഗത്തിന്റെ സെക്രട്ടറിയായി.
1946 - ഇൽ കോൺഗ്രസ്‌ പാർട്ടിയുടെ ജെനറൽ സെക്രട്ടറിയായിരുന്നു.
ഭാരതത്തിന്റെ ഭരണഘടനാ നിർമ്മാണ സഭയിൽ ഐക്യ പ്രവിശ്യകളിൽ നിന്നും അംഗമായി.
സ്വാതന്ത്ര്യാനന്തരം വിദേശകാര്യ, റെയിൽവേ മന്ത്രാലയങ്ങളിൽ 1948-1952 കാലഘട്ടത്തിൽ സഹമന്ത്രിയായിരുന്നു.
1952-ൽ സുൽത്താൻപൂരിൽ നിന്നുള്ള പാർലമെന്റംഗമായി.
1957-ലെ തിരഞ്ഞെടുപ്പിൽ മുസാഫിർഖാന മണ്ഡലത്തെ ലോക് സഭയിൽ പ്രതിനിധീകരിച്ചു.
1952 - 1962 കാലയളവിൽ കേന്ദ്ര വാർത്താവിനിമയ-പ്രക്ഷേപണ വകുപ്പു മന്ത്രിയായിരുന്നു.
സ്വതന്ത്ര ഭാരതത്തിലെ മൂന്നാമത്തെ വാർത്താവിനിമയ-പ്രക്ഷേപണ വകുപ്പു മന്ത്രിയായിരുന്നു കേസ്കർ.
ഒരു ദശാബ്ദക്കാലം ഈ വകുപ്പ് കൈകാര്യം ചെയ്ത അദ്ദേഹം ഏറ്റവും കൂടുതൽ കാലം ആ വകുപ്പ് കൈകാര്യം ചെയ്ത മന്ത്രിയായി.
ഇന്ത്യൻ ശാസ്ത്രീയ സംഗീതത്തിന്റെ വക്താവായിരുന്ന കേസ്കർ ഹിന്ദി സിനിമാ ഗാനങ്ങൾ ആകാശവാണിയിൽ സംപ്രേഷണം ചെയ്യുന്നത് നിർത്തലാക്കി.
ഈ അവസരം മുതലെടുത്തുകൊണ്ടു റേഡിയോ സിലോൺ അവരുടെ ഹിന്ദി പ്രക്ഷേപണത്തിലൂടെ ഇന്ത്യയിലൊട്ടാകെ പ്രചാരം നേടി.
ബിനാക്കാ ഗീത്മാല,  പുരാനി ഫില്മോ കെ ഗീത്, ആപ് ഹി കെ ഗീത് എന്നിങ്ങനെ പല ജനപ്രിയ പരിപാടികളും റേഡിയോ സിലോൺ സംപ്രേഷണം ചെയ്തിരുന്നു.
ബോംബെയിൽ അവർ ഒരു റേഡിയോ പരസ്യ വിഭാഗം പോലും തുടങ്ങുകയുണ്ടായി.
ശ്രോതാക്കളും, വരുമാനവും ക്രമേണ കുറഞ്ഞു തുടങ്ങിയതോടെ സിനിമാ ഗാനങ്ങൾക്കുള്ള വിലക്ക് ആകാശവാണി പിൻവലിക്കാൻ നിർബന്ധിതമാകുകയും 1957-ഇൽ വിവിധ് ഭാരതി എന്ന പ്രത്യേക സംപ്രേഷണ വിഭാഗം തുടങ്ങുകയും ചെയ്തു.
ക്രിക്കറ്റ്‌ കമന്ററികളും, ഹാർമോണിയവും കേസ്കർ ആകാശവാണിയിൽ പ്രക്ഷേപണ വിലക്കിന് വിധേയമാക്കി.
അനന്തരം ക്രിക്കറ്റ്‌ കമെന്ററിക്കു മേലുള്ള നിരോധനവും എടുത്തു മാറ്റപ്പെട്ടു.
സാധാരണക്കാർക്ക് ശാസ്ത്രീയ സംഗീതം ആസ്വദിക്കുവാനുള്ള അവസരം ഒരുക്കുവാൻ കേസ്കറുടെ നേതൃത്വത്തിൽ ആകാശവാണിക്കായി.
രാജവാഴ്ച അവസാനിച്ചതോടെ രാജകീയ പരിലാളനം നഷ്ടമായ ശാസ്ത്രീയ സംഗീത കലാകാരന്മാർക്കും ആകാശവാണി ഒരത്താണിയായി.
ഈ ഉദ്ദേശങ്ങൾ ലക്ഷ്യം വച്ചു കൊണ്ടാണ് 1952 -ഇൽ ദേശിയ സംഗീത കാര്യക്രമവും, 1954 ൽ ആകാശവാണി സംഗീത സമ്മേളനവും തുടങ്ങിയത്.
ഇവ രണ്ടും ഇന്നും ആകാശവാണി തുടർന്ന് പോരുന്നു.
ഒരു ദേശീയ വാദ്യമേള സംഘം എന്ന നിലയിൽ ആകാശവാണിയുടെ വാദ്യവൃന്ദത്തെ സൃഷ്ടിക്കുന്നതിലും കേസ്കർ പങ്കു വഹിച്ചു.
വാദ്യ വൃന്ദത്തിന്റെ തലപ്പത്ത് സിത്താർ വായകൻ പണ്ഡിറ്റ് രവി ശങ്കറിനെയാണ് നിയമിച്ചത്.
ശാസ്ത്രീയ സംഗീത സംപ്രേഷണങ്ങൾക്കിടെ ലളിതമായ സംഗീതം ശ്രോതാക്കളിൽ എത്തിക്കുവാനായി " ലളിത സംഗീതം " എന്ന കലാരൂപം തന്നെ ഉത്ഭവിച്ചു.
1962-ഇൽ ഫതേഹ്പൂർ മണ്ഡലത്തിൽ നിന്നും തിരഞ്ഞെടുപ്പിൽ തോറ്റതോടെ കേസ്കർക്ക് മന്ത്രിസ്ഥാനം നഷ്ടമായി.
1963-ഇൽ ഫറൂഖാബാദിൽ നിന്നും ഉപതിരഞ്ഞെടുപ്പിൽ മത്സരിച്ചെങ്കിലും സോഷ്യലിസ്റ്റ്‌ നേതാവായ രാം മനോഹർ ലോഹ്യയോട് തോറ്റു.
ഭരണ പാടവമുള്ളവരുടെ കുറവോന്നുകൊണ്ട് മാത്രമാണ് കേസ്കർ ഒരു ദശാബ്ദ കാലം മന്ത്രിയായിരുന്നതെന്ന് പിന്നീട് ഇന്ദിരാ ഗാന്ധി റോബർട്ടോ റോസല്ലീനിയോട് പറയുകയുണ്ടായി.
പത്തു വർഷക്കാലം മന്ത്രിയായിരുന്നെങ്കിലും കേസ്കർക്കൊരിക്കലും ക്യാബിനെറ്റ് പദവി ലഭിക്കുകയുണ്ടായില്ല.
ആഗസ്റ്റ്‌ 28, 1984 -ഇൽ നാഗ്പൂരിൽ അദ്ദേഹം നിര്യാതനായി.
കൃതികൾ ഇന്ത്യൻ സംഗീതം: പ്രശ്നങ്ങളും സാധ്യതകളും അവലംബം ↑ പുറം കണ്ണികൾ വെബ്സൈറ്റ് Archived 2017-01-18 at the Wayback Machine .
ബി.വി. ദോഷി
പ്രശസ്ത ഇന്ത്യൻ വാസ്തുശില്പിയാണ് ബാലകൃഷ്ണ വിതാൽദാസ് ദോഷി എന്ന ബി. വി. ദോഷി .
1927ൽ പൂനെയിലായിരുന്നു ഇദ്ദേഹത്തിന്റെ ജനനം.
ഇദ്ദേഹം ഇന്ത്യൻ വാസ്തുവിദ്യയ്ക്കുനൽകിയ സംഭാവനകൾ അനവധിയാണ്.
ബെംഗളൂരുവിലെ ഐ. ഐ. എം ഇൽ ദോഷി രൂപകല്പന ചെയ്ത മന്ദിരങ്ങൾ ലോകപ്രശസ്തമാണ്.
2018-ൽ, പ്രിറ്റ്സ്കെർ പുരസ്കാരം ലഭിക്കുന്ന ആദ്യ ഇന്ത്യൻ ആർക്കിടെക്റ്റായി ഇദ്ദേഹം.
പൂർവ ജീവിതം
മഹാരാഷ്ട്രയിലെ പൂനെയിലായിരുന്നു ബി. വി. ദോഷിയുടെ ജനനം.
മുംബൈയിലെ ജെ.ജെ സ്കൂൾ ഓഫ് ആർട്സിലായിരുന്നു ദോഷി വിദ്യ അഭ്യസിച്ചത്.
1951-54 കാലയളവിൽ പാരിസിൽ വെച്ച് ലെ കൂർബസിയയോടൊപ്പം ദോഷി പ്രവർത്തിച്ചിരുന്നു.
പിന്നീട്  ലെ കൂർബസിയേയുടെ ഇന്ത്യയിലെ നിർമ്മാണപദ്ധതികൾക്ക് മേൽനോട്ടം വഹിക്കുന്നതിനായി ദോഷി അഹമ്മദാബാദിൽ എത്തി.
1955ൽ വാസ്തുശില്പ എന്ന നാമധേയത്തിലുള്ള അദ്ദേഹത്തിന്റെ സ്റ്റുഡിയോ സ്ഥാപിതമായി.
ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ബാംഗ്ലൂർ ഗ്രന്ഥാലയം, ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ബാംഗ്ലൂർ അഹമദാബാദിലെ ഹുസൈൻ ദോഷി ഗുഫ അവലംബം കൂടുതൽ വായനയ്ക്ക് Curtis, William J. R. , Balikrishna Doshi: An Architecture for India , Rizzoli, New York 1988, ISBN 0-8478-0937-4 James Steel, The Complete Architecture of Balikrishna Doshi, Rethinking Modernism for the Developing World , Thames and Hudson, London 1998, ISBN 0-500-28082-7 പുറത്തേക്കുള്ള കണ്ണികൾ Balkrishna Doshi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Vastu Shilpa Consultants and Vastu Shilpa Foundation
യുവതുർക്കി ഇംഗ്ലീഷ് വിലാസം https://ml.wikipedia.org/wiki/Yuva_thurkey_film
ഭദ്രന്റെ സംവിധാനത്തിൽ സുരേഷ് ഗോപി , തിലകൻ , രതീഷ് , വിജയശാന്തി , ഗീത എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് യുവതുർക്കി .
സെവൻ ആർട്സ് ഇന്റർനാഷണലിന്റെ ബാനറിൽ ജി.പി. ജയകുമാർ നിർമ്മിച്ചിരിക്കുന്ന ഈ ചിത്രം ഭാവചിത്ര ആണ് വിതരണം ചെയ്തത്.
ഈ ചിത്രത്തിന്റെ കഥ ഭദ്രൻ , ഡോ. സി.ജി. രാജേന്ദ്രബാബു എന്നിവരുടേതാണ്.
തിരക്കഥ ഭദ്രൻ രചിച്ചിരിക്കുന്നു.
സംഭാഷണം രചിച്ചത് ഡോ. സി.ജി. രാജേന്ദ്രബാബു.
അഭിനേതാക്കൾ അഭിനേതാവ് കഥാപാത്രം സുരേഷ് ഗോപി സിദ്ധാർത്ഥ തിലകൻ രാജൻ പി. ദേവ് രതീഷ് ധർമ്മൻ കീരിക്കാടൻ ജോസ് അബു സലീം ജാക്സൻ ഷിജു മാണി സി. കാപ്പൻ ചാലിപാല വിജയശാന്തി അഖില ഗീത സുകുമാരി സംഗീതം
സംഗീതസംവിധാനം നിർവ്വഹിച്ചത് എസ്.പി. വെങ്കിടേഷ് ആണ്.
ഗാനങ്ങൾ വിപണനം ചെയ്തത് പ്രതീക്ഷ കാസറ്റ്സ് .
ഗാനങ്ങൾ രഘുപതി രാഘവരാജാറാം സാരെ ജഹാംസെ അച്ഛാ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം എസ്. കുമാർ ചിത്രസം‌യോജനം എൻ.പി. സതീഷ് കല മുത്തുരാജ് സംഘട്ടനം മാഫിയ ശശി നിർമ്മാണ നിയന്ത്രണം കെ. മോഹനൻ അസോസിയേറ്റ് ഡയറൿടർ വി.ആർ. ഗോപാലകൃഷ്ണൻ , ഗാന്ധിക്കുട്ടൻ പുറത്തേക്കുള്ള കണ്ണികൾ യുവതുർക്കി ഇന്റർനെറ്റ് മൂവി ഡാറ്റാബേസിൽ യുവതുർക്കി – മലയാളസംഗീതം.
യുവാക്കളുടെ വോട്ടവകാശം ഇംഗ്ലീഷ് വിലാസം https://ml.wikipedia.org/wiki/Youth_suffrage
യുവാക്കളുടെ വോട്ടവകാശം എന്നതുകൊണ്ട് ഈ ലേഖനത്തിൽ അർത്ഥമാക്കുന്നത് 18 വയസ്സിൽ താഴെയുള്ളവരുടെ വോട്ടവകാശമാണ്.
ഇത് യുവാക്കളുടെ അവകാശങ്ങൾ എന്ന കൂടുതൽ വിപുലമായ കാഴ്ച്ചപ്പാടിന്റെ ഭാഗമാണ്.
അടുത്ത കാലം വരെ ഇറാനിലെ വോട്ടിംഗ് പ്രായം 15 വയസ്സായിരുന്നു.
അർജന്റീന , ഓസ്ട്രിയ , ബ്രസീൽ , ക്യൂബ , ഇക്വഡോർ , നിക്വരാഗ്വ എന്നീ രാജ്യങ്ങളിലെ വോട്ടിംഗ് പ്രായം 16 വയസ്സാണ്.
ഇന്തോനേഷ്യ , കിഴക്കൻ തിമോർ , സുഡാൻ , സൈഷെൽസ് എന്നിവിടങ്ങ‌ളിൽ 17 വയസ്സുള്ളവർക്ക് വോട്ടവകാശമുണ്ട്.
ഇതും കാണുക വോട്ടിംഗ് പ്രായം അവലംബം പുറത്തേയ്ക്കുള്ള കണ്ണികൾ Youth Suffrage - Lowering the Voting Age Archived 2007-10-12 at the Wayback Machine .
, The Freechild Project Survey of North American Youth Rights.
Lowering the Voting Age Resources , National Youth Rights Association
യുവാൻ റോമൻ റിക്വെൽമി ഇംഗ്ലീഷ് വിലാസം https://ml.wikipedia.org/wiki/Juan_Roman_Riquelme Jയുവാൻ റോമൻ റിക്വെൽമി വ്യക്തിപരിചയം പൂർണ്ണനാമം Juan Román Riquelme ജനനം ( 1978-06-24 ) ജൂൺ 24, 1978 ജന്മദേശം San Fernando , Argentina ഉയരം 1.82 m (5 ft 11 + 1 ⁄ 2 in) ചെല്ലപ്പേര് Romy , Topo Gigio ക്ലബ് ഫുട്ബോൾ ഇപ്പോഴത്തെ ക്ലബ് Boca Juniors ജേഴ്സി നമ്പർ 10 സ്ഥാനം Attacking Midfielder പ്രഫഷണൽ ക്ലബുകൾ വർഷം ക്ലബ് കളികൾ (ഗോൾ) 1996–2002 2002–2003 2003–2008 2007 2008– Boca Juniors FC Barcelona Villarreal CF → Boca Juniors (loan) Boca Juniors 0 148 (26) 0 29 (3) 0 102 (36) 0 15 (2) 0 10 (1) ദേശീയ ടീം 1997- Argentina 0 46 (17)
യുവാൻ റോമൻ റിക്വെൽമി (ജനനം ജൂൺ 24 , 1978 സാൻ ഫെർണാഡോ , ബ്യൂണസ് അയേഴ്സ് ) ഒരു അർജന്റീൻ ഫുട്ബോൾ താരമാണ്.
അർജന്റീന ദേശീയ ടീം , അർജന്റീൻ പ്രിമേറ ഡിവിഷനിലെ ബൊക്കേ ജൂനിയേഴ്സ് എന്നീ ടീമുകൾക്കായാണ് ഇദ്ദേഹം ഇപ്പോൾ കളിക്കുന്നത്.
മദ്ധ്യനിര ആക്രമണ സ്ഥാനത്താണ് ഇദ്ദേഹം കളിക്കുന്നത്.
ദേശീയ ടീമിനായി 46 മത്സരങ്ങളിൽ നിന്നായി 17 ഗോളുകളും ബൊക്ക ജൂനിയേഴ്സ്, എഫ്സി ബാർസലോണ , വിയ്യാറയൽ സിഎഫ് എന്നീ ക്ലബ്ബുകൾക്കായി 304 മത്സരങ്ങളിൽ നിന്നായി 68 ഗോളുകളും നേടിയിട്ടുണ്ട്.
യുവാൻ ലോങ്‌പിങ്
ഒരു ചൈനീസ് കാർഷിക ശാസ്ത്രജ്ഞനും ചൈനീസ് അക്കാദമി ഓഫ് എഞ്ചിനീയറിംഗിലെ അംഗവുമായിരുന്നു യുവാൻ ലോങ്‌പിങ് (ഓഗസ്റ്റ് 18, 1929 – മെയ് 22, 2021).
കാർഷിക മേഖലയിലെ ഹരിത വിപ്ലവത്തിന്റെ ഭാഗമായ 1970 കളിൽ ആദ്യത്തെ ഹൈബ്രിഡ് അരി ഇനങ്ങൾ വികസിപ്പിച്ചെടുത്തതിൽ അദ്ദേഹം പ്രശസ്തനാണ്.
അദ്ദേഹത്തിന്റെ സംഭാവനകൾക്ക് യുവാൻ ഹൈബ്രിഡ് അരിയുടെ പിതാവ് എന്നറിയപ്പെടുന്നു.
ആഫ്രിക്ക, അമേരിക്ക, ഏഷ്യ എന്നിവിടങ്ങളിലെ ഡസൻ കണക്കിന് രാജ്യങ്ങളിൽ ഹൈബ്രിഡ് അരി കൃഷി ചെയ്യുന്നുണ്ട്.
ഈ അരി ഭക്ഷ്യസുരക്ഷ ഉയർത്തുകയും ക്ഷാമം കൂടുതലുള്ള പ്രദേശങ്ങളിൽ ശക്തമായ ഭക്ഷണ സ്രോതസ്സ് ആയി വർത്തിക്കുകയും ചെയ്യുന്നു.
1930 സെപ്റ്റംബർ 7 ന് ചൈനയിലെ ബീജിംഗിലെ പീക്കിംഗ് യൂണിയൻ മെഡിക്കൽ കോളേജ് ഹോസ്പിറ്റലിലാണ് യുവാൻ സിങ്‌ലി, ഹുവ ജിംഗ് എന്നിവരുടെ മകനായി യുവാൻ ജനിച്ചത്.
ആറ് സഹോദരങ്ങളിൽ രണ്ടാമനായിരുന്നു അദ്ദേഹം.
തെക്കൻ ചൈനയിലെ ജിയാങ്‌സി പ്രവിശ്യയിലെ ജിയുജിയാങ്ങിലെ ദിയാൻ കൗണ്ടിയിലാണ് അദ്ദേഹത്തിന്റെ പൂർവ്വികവസതി.
രണ്ടാം ചൈന-ജാപ്പനീസ് യുദ്ധത്തിലും ചൈനീസ് ആഭ്യന്തരയുദ്ധത്തിലും അദ്ദേഹം കുടുംബത്തോടൊപ്പം താമസം മാറ്റി ഹുനാൻ , ചോങ്‌കിംഗ് , ഹാൻ‌കൗ, നാൻ‌ജിംഗ് തുടങ്ങി നിരവധി സ്ഥലങ്ങളിൽ സ്കൂൾ വിദ്യാഭ്യാസം നടത്തി.
1953 ൽ സൗത്ത് വെസ്റ്റ് അഗ്രികൾച്ചറൽ കോളേജിൽ നിന്ന് (ഇപ്പോൾ സൗത്ത് വെസ്റ്റ് യൂണിവേഴ്സിറ്റിയുടെ ഭാഗമാണ്) ബിരുദം നേടി.
ഹുനാൻ പ്രവിശ്യയിലെ അൻജിയാങ് അഗ്രികൾച്ചറൽ സ്കൂളിലാണ് യുവാൻ അദ്ധ്യാപനജീവിതം ആരംഭിച്ചത്.
ചോളത്തിലും മണിച്ചോളത്തിലും വിജയകരമായി നടന്നുകൊണ്ടിരിക്കുന്ന സമാനമായ ഗവേഷണങ്ങൾ വായിച്ചതിനുശേഷം 1960 കളിൽ അരിയുടെ വിളവ് വർദ്ധിപ്പിക്കുന്നതിനായി ഹൈബ്രിഡ് ചെയ്യാമെന്ന ആശയം അദ്ദേഹത്തിനുണ്ടായിരുന്നു.
ഈ ഹൈബ്രിഡൈസേഷൻ ഏറ്റെടുക്കുന്നത് പ്രധാനമായിരുന്നു, കാരണം ആദ്യ തലമുറയിലെ സങ്കരയിനം സാധാരണ മാതൃസസ്യങ്ങളേക്കാൾ കൂടുതൽ ഊർജ്ജസ്വലവും ഫലപ്രദവുമായിരുന്നു.
ജീവിതകാലം മുഴുവൻ യുവാൻ മികച്ച നെല്ല് ഇനങ്ങളുടെ ഗവേഷണത്തിനും വികസനത്തിനും വേണ്ടി സ്വയം അർപ്പിച്ചു.
നെല്ല് സ്വയം പരാഗണം നടത്തുന്ന ചെടിയായിരുന്നു എന്നതാണ് ഏറ്റവും വലിയ പ്രശ്നം.
ഹൈബ്രിഡൈസേഷന് മാതാപിതാക്കളായി പ്രത്യേകമായി ആൺ, പെൺ സസ്യങ്ങൾ ആവശ്യമാണ്.
ചെറിയ അരിപ്പൂക്കളിൽ ആൺ, പെൺ ഭാഗങ്ങൾ അടങ്ങിയിരിക്കുന്നു.
പെൺ മാത്രം പൂക്കൾ ഉത്പാദിപ്പിക്കാൻ പുരുഷ ഭാഗങ്ങൾ ശ്രദ്ധാപൂർവ്വം കൈകൊണ്ട് നീക്കംചെയ്യാമെങ്കിലും, ഇത് വലിയ തോതിൽ പ്രായോഗികമല്ല.
അതിനാൽ ഹൈബ്രിഡ് അരി വലിയ അളവിൽ ഉത്പാദിപ്പിക്കുന്നത് ബുദ്ധിമുട്ടായിരുന്നു.
1961 ൽ അദ്ദേഹം കാട്ടു ഹൈബ്രിഡ് അരിയുടെ വിത്തിന്റെ തല കണ്ടെത്തി.
1964 ആയപ്പോഴേക്കും സ്വാഭാവികമായും പരിവർത്തനം ചെയ്യപ്പെട്ട പുരുഷ-അണുവിമുക്തമായ അരി നിലനിൽക്കുമെന്നും പുതിയ ഹൈബ്രിഡ് അരി ഇനങ്ങൾ സൃഷ്ടിക്കാൻ ഉപയോഗിക്കാമെന്നും യുവാൻ അനുമാനിച്ചു.
അദ്ദേഹവും ഒരു വിദ്യാർത്ഥിയും വേനൽക്കാലത്ത് പുരുഷ അണുവിമുക്തമായ നെൽച്ചെടികൾ തേടി.
ഇക്കാര്യം രണ്ടുവർഷത്തിനുശേഷം അദ്ദേഹം ഒരു ശാസ്ത്രപ്രസിദ്ധീകരണത്തിൽ റിപ്പോർട്ട് ചെയ്തു ഹൈബ്രിഡ് അരി ഉൽപാദിപ്പിക്കാൻ സാധ്യതയുള്ള പുരുഷ-അണുവിമുക്തമായ അരിയുടെ ഏതാനും ചെടികളെ അദ്ദേഹം കണ്ടെത്തി.
തുടർന്നുള്ള പരീക്ഷണങ്ങൾ അദ്ദേഹത്തിന്റെ യഥാർത്ഥ സിദ്ധാന്തം പ്രായോഗികമാണെന്ന് തെളിയിച്ചു, ഇത് ഹൈബ്രിഡ് അരിക്ക് നൽകിയ ഏറ്റവും പ്രധാനപ്പെട്ട സംഭാവനയാണെന്ന് തെളിഞ്ഞു.
സൗത്ത് വെസ്റ്റ് യൂണിവേഴ്സിറ്റിയിൽ 1953 ൽ യുവാൻ ലോങ്‌പിംഗ്.
യുവാൻ പിന്നിലെ നിരയിലാണ്, ഇടത് നിന്ന് മൂന്നാമത്.
1962 ൽ യുവാൻ ലോങ്‌പിംഗ്
ഒരു ദശകത്തിലധികം സമയമെടുത്ത് അടുത്ത ദശകങ്ങളിൽ കൂടുതൽ വിളവുണ്ടാകുന്ന ഹൈബ്രിഡ് അരി നേടുന്നതിനായി ഉണ്ടായിരുന്ന കൂടുതൽ പ്രശ്നങ്ങൾ യുവാൻ പരിഹരിച്ചു.
ആദ്യത്തെ പരീക്ഷണാത്മക ഹൈബ്രിഡ് അരി സാധാരണയായി വളരുന്ന ഇനങ്ങളെ അപേക്ഷിച്ച് കാര്യമായ നേട്ടമൊന്നും കാണിച്ചില്ല, അതിനാൽ കൃഷി ചെയ്ത നെല്ല് ഇനങ്ങളെ ക്രോസ് ബ്രീഡിംഗ് ചെയ്യാൻ യുവാൻ നിർദ്ദേശിച്ചു.
1970 ൽ, ഹൈനാനിലെ ഒരു റെയിൽ‌വേ ലൈനിനടുത്ത്, അദ്ദേഹവും സംഘവും ഒരു പ്രധാനപ്പെട്ട വന്യസസ്യം കണ്ടെത്തി.
1970 കളുടെ അവസാനം ഒരു ബ്രീഡിംഗ് പ്രോഗ്രാമിനുള്ളിൽ ഇത് ഉപയോഗിച്ചതിന്റെ ഫലമായി 20 - 30 ശതമാനം വരെ വിളവ് മെച്ചപ്പെട്ടു.
ഈ നേട്ടത്തിന്, യുവാൻ ലോംഗ്പിംഗിനെ "ഹൈബ്രിഡ് റൈസിന്റെ പിതാവ്" എന്ന് വിളിക്കുന്നു.
നിലവിൽ, ചൈനയുടെ മൊത്തം നെല്ലിന്റെ 50 ശതമാനത്തോളം യുവാൻ ലോംഗ്പിങ്ങിന്റെ ഹൈബ്രിഡ് അരി വളർത്തുന്നു, ഈ ഹൈബ്രിഡ് നെല്ല് ചൈനയിലെ മൊത്തം അരി ഉൽപാദനത്തിന്റെ 60 ശതമാനം നൽകുന്നു.
ചൈനയുടെ മൊത്തം അരി ഉൽപാദനം 1950 ൽ 56.9 ദശലക്ഷം ടണ്ണിൽ നിന്ന് 2017 ൽ 194.7 ദശലക്ഷം ടണ്ണായി ഉയർന്നു.
70 ദശലക്ഷം അധിക ആളുകൾക്ക് ഭക്ഷണം നൽകാൻ വാർഷിക വിളവ് വർദ്ധനവ് മതി.
യുവാൻ ഗവേഷണം നടത്തിയുണ്ടാക്കിയ ഈ "സൂപ്പർ റൈസ്" സാധാരണ അരിയുമായി താരതമ്യപ്പെടുത്തുമ്പോൾ 30 ശതമാനം ഉയർന്ന വിളവ് കാണിക്കുന്നു, 1999 ൽ യുനാൻ പ്രവിശ്യയിലെ യോങ്‌ഷെംഗ് കൗണ്ടിയിൽ ഒരു ഹെക്ടറിന് 17,055 കിലോഗ്രാം വിളവ് രേഖപ്പെടുത്തി.
ജനിതകമാറ്റം വരുത്തിയ ഭക്ഷണം ഭക്ഷണത്തിന്റെ ഭാവി ദിശയായിരിക്കുമെന്നും അരിയുടെ ജനിതക പരിഷ്കരണത്തിനായി താൻ പ്രവർത്തിക്കുകയാണെന്നും 2014 ജനുവരിയിൽ യുവാൻ ഒരു അഭിമുഖത്തിൽ പറഞ്ഞു.
ഹൈബ്രിഡ് നെല്ല് പരീക്ഷണങ്ങളുടെ ആദ്യ ഘട്ടങ്ങൾ പ്രത്യയശാസ്ത്രം
1950 കളിൽ ചൈനയിൽ വ്യത്യസ്തമായ രണ്ട് പാരമ്പര്യസിദ്ധാന്തങ്ങൾ പഠിപ്പിച്ചിരുന്നു.
ഒരു സിദ്ധാന്തം ഗ്രിഗർ മെൻഡൽ , തോമസ് ഹണ്ട് മോർഗൻ എന്നിവരിൽ നിന്നുള്ളതാണ്, ഇത് ജീനുകളുടെയും അല്ലീലിന്റെയും ആശയത്തെ അടിസ്ഥാനമാക്കിയുള്ളതാണ്.
മറ്റൊരു സിദ്ധാന്തം സോവിയറ്റ് യൂണിയൻ ശാസ്ത്രജ്ഞരായ ഇവാൻ വ്‌ളാഡിമിറോവിച്ച് മിച്ചുറിൻ, ട്രോഫിം ലിസെൻകോ എന്നിവരിൽ നിന്നാണ്.
ജീവജാലങ്ങൾ ജീവിതകാലം മുഴുവൻ മാറുമെന്നും അവർ അനുഭവിച്ച പാരിസ്ഥിതിക മാറ്റങ്ങളുമായി പൊരുത്തപ്പെടാമെന്നും അവരുടെ സന്തതികൾ പിന്നീട് മാറ്റങ്ങൾ അവകാശപ്പെടുമെന്നും പ്രസ്താവിച്ചു.
അക്കാലത്ത്, ശാസ്ത്രീയ സിദ്ധാന്തങ്ങളെക്കുറിച്ചുള്ള ചൈനീസ് ഗവൺമെന്റിന്റെ ഔദ്യോഗിക നിലപാട് "സോവിയറ്റ് ഭാഗത്തേക്ക് ചായുന്ന" ഒന്നായിരുന്നു, സോവിയറ്റ് യൂണിയനിൽ നിന്നുള്ള ഏതൊരു പ്രത്യയശാസ്ത്രവും ഒരേയൊരു സത്യമാണെന്ന് കണക്കാക്കുകയും മറ്റെല്ലാം അസാധുവായി കാണപ്പെടുകയും ചെയ്യും.
സൗത്ത് വെസ്റ്റ് യൂണിവേഴ്സിറ്റിയിലെ കാർഷിക വിദ്യാർത്ഥിയെന്ന നിലയിൽ യുവാൻ രണ്ട് സിദ്ധാന്തങ്ങളിലും സംശയം പ്രകടിപ്പിക്കുകയും സ്വന്തം നിഗമനങ്ങളിൽ എത്തിച്ചേരാൻ ശ്രമിക്കുകയും ചെയ്തു.
ഗ്രിഗർ മെൻഡലിന്റെയും തോമസ് ഹണ്ട് മോർഗന്റെയും ആശയങ്ങൾ പിന്തുടർന്ന ചില ജീവശാസ്ത്രജ്ഞരാണ് യുവാനെ പഠിപ്പിക്കുകയും ഉപദേശിക്കുകയും ചെയ്തത്.
സൗത്ത് വെസ്റ്റ് അഗ്രികൾച്ചറൽ കോളേജിലെ ഗുവാൻ സിയാൻ‌ഗുവാനും പിന്നീട് ബീജിംഗിലെ ചൈനീസ് അക്കാദമി ഓഫ് അഗ്രികൾച്ചറൽ സയൻസസിലെ ബാവോ വെൻകുയിയും ഇതിൽ ഉൾപ്പെടുന്നു.
ഇരുവരും പീഡിപ്പിക്കപ്പെടുകയും അതിൽ ബാവോ ജയിൽ ജീവിതം നയിക്കുകയും 1960 കളിൽ ഗുവാൻ സ്വന്തം ജീവൻ തന്നെ എടുക്കുകയും ചെയ്തു.
1962-ൽ മെൻഡാലിയൻ ജനിതകശാസ്ത്രത്തെക്കുറിച്ച് ചർച്ച ചെയ്യാൻ യുവാൻ ബാവോയെ സന്ദർശിച്ചു, ഒപ്പം കാലിക വിദേശ ശാസ്ത്ര സാഹിത്യത്തിലേക്ക് ബാവോ അദ്ദേഹത്തിന് പ്രവേശനം നൽകി.
1966-ൽ യുവാൻ തന്നെ ഒരു വിപ്ലവകാരിയായി പ്രഖ്യാപിക്കപ്പെട്ടു, അദ്ദേഹത്തെ ജയിലിലടയ്ക്കാനുള്ള പദ്ധതികളും ഉണ്ടായിരുന്നു.
എന്നിരുന്നാലും, യുവ-അണുവിമുക്തമായ അരിയെക്കുറിച്ചുള്ള പ്രസിദ്ധീകരണത്തെ അടിസ്ഥാനമാക്കി യുവാനും അദ്ദേഹത്തിന്റെ കൃതികൾക്കും പിന്തുണ ലഭിച്ചു, ഇത് ദേശീയ ശാസ്ത്ര സാങ്കേതിക കമ്മീഷൻ ഡയറക്ടർ നീ റോങ്‌ഷെനിൽ നിന്ന് അയച്ചു.
തൽഫലമായി, ഗവേഷണം തുടരാൻ യുവാന് അനുവാദം നൽകുകയും ഗവേഷണ സഹായികളും സാമ്പത്തിക സഹായവും ഹുനാൻ പ്രൊവിൻഷ്യൽ പാർട്ടി കമ്മിറ്റി നേതാവ് ഹുവ ഗുഫെങ്ങും മറ്റുള്ളവരും നൽകുകയും ചെയ്തു.
സാംസ്കാരിക വിപ്ലവകാലത്തോ അതിനുശേഷമോ യുവാൻ കമ്മ്യൂണിസ്റ്റ് പാർട്ടിയിൽ ചേർന്നിട്ടില്ല.
യുവന്റെ ആദ്യ പരീക്ഷണങ്ങൾ, അരിയിൽ ശ്രദ്ധ കേന്ദ്രീകരിക്കുന്നതിനുമുമ്പ്, മധുരക്കിഴങ്ങ് (( Ipomoea batatas ), തണ്ണിമത്തൻ എന്നിവയിലായിരുന്നു.
മിച്ചുറിന്റെ സിദ്ധാന്തത്തെത്തുടർന്ന് അദ്ദേഹം ഇപോമോയ ആൽബ (ഉയർന്ന ഫോട്ടോസിന്തസിസ് നിരക്കും അന്നജം ഉൽപാദനത്തിൽ ഉയർന്ന ദക്ഷതയുമുള്ള ഒരു പ്ലാന്റ്) മധുരക്കിഴങ്ങിലേക്ക് ഫ്രാഫ്റ്റ് ചെയ്തു.
ഐപോമിയ ആൽബ ഗ്രാഫ്റ്റുകൾ ഇല്ലാത്ത സസ്യങ്ങളേക്കാൾ വലിയ കിഴങ്ങുകൾ ഈ ചെടികളിൽ വളർന്നു.
എന്നിരുന്നാലും, രണ്ടാം തലമുറയ്ക്ക് അദ്ദേഹം ഒട്ടിച്ച മധുരക്കിഴങ്ങിൽ നിന്ന് വിത്ത് നട്ടപ്പോൾ, കിഴങ്ങുവർഗ്ഗങ്ങൾ ചെടിയുടെ മധുരക്കിഴങ്ങ് ഭാഗത്തിന്റെ വിത്തുകളിൽ നിന്ന് സാധാരണ വലുപ്പത്തിലായിരുന്നു, അതേസമയം ഐപോമിയ ആൽബ ഭാഗത്ത് നിന്നുള്ള വിത്തുകൾ മധുരക്കിഴങ്ങ് വളർത്തിയില്ല.
മറ്റ് സസ്യങ്ങളിൽ സമാനമായ ഒട്ടിക്കൽ പരീക്ഷണങ്ങൾ അദ്ദേഹം തുടർന്നു, പക്ഷേ സസ്യങ്ങളൊന്നും മാതാപിതാക്കളിലേക്ക് ഒട്ടിച്ച പ്രയോജനകരമായ സ്വഭാവവിശേഷങ്ങളുടെ മിശ്രിതങ്ങളൊന്നും സന്താനങ്ങളിൽ ഉൽപാദിപ്പിച്ചില്ല.
ഇത് മിച്ചുറിന്റെ സിദ്ധാന്തത്തിന്റെ പ്രതീക്ഷകൾക്ക് വിരുദ്ധമായിരുന്നു.
"മെൻഡലിന്റെയും മോർഗന്റെയും സിദ്ധാന്തത്തിന്റെ ചില പശ്ചാത്തലം ഞാൻ പഠിച്ചു, വിത്തുകളില്ലാത്ത തണ്ണിമത്തൻ പോലുള്ള പരീക്ഷണങ്ങളും യഥാർത്ഥ കാർഷിക പ്രയോഗങ്ങളും വഴി ഇത് തെളിയിക്കപ്പെട്ടുവെന്ന് ജുവാൻ ജേണലുകളിൽ നിന്ന് എനിക്കറിയാം. കൂടുതൽ വായിക്കാനും കൂടുതലറിയാനും ഞാൻ ആഗ്രഹിച്ചു, പക്ഷേ എനിക്ക് അത് രഹസ്യമായി മാത്രമേ ചെയ്യാൻ കഴിയൂ."
ക്ഷാമം
1959 ൽ ചൈന വലിയ ചൈനീസ് ക്ഷാമം അനുഭവിച്ചു.
ഒരു കാർഷിക ശാസ്ത്രജ്ഞനെന്ന നിലയിൽ യുവാന് ഹുനാൻ പ്രവിശ്യയിലെ ചുറ്റുമുള്ള ആളുകളെ വളരെയധികം സഹായിക്കാനായില്ല.
"വയലിൽ ഒന്നും ഉണ്ടായിരുന്നില്ല, കാരണം വിശക്കുന്ന ആളുകൾ അവർക്ക് കണ്ടെത്താൻ കഴിയുന്ന എല്ലാ ഭക്ഷ്യവസ്തുക്കളും എടുത്തുകളഞ്ഞു. അവർ പുല്ല്, വിത്തുകൾ, പന്നൽവേരുകൾ, അല്ലെങ്കിൽ വെളുത്ത കളിമണ്ണ് എന്നിവ അങ്ങേയറ്റം തിന്നുന്നു."
ജീവിതകാലം മുഴുവൻ പട്ടിണി കിടന്നവരുടെ കാഴ്ച അദ്ദേഹം ഓർത്തു.
മധുരക്കിഴങ്ങിലും ഗോതമ്പിലും അനന്തരാവകാശ/പാരമ്പര്യ നിയമങ്ങൾ പ്രയോഗിക്കുന്നത് യുവാൻ പരിഗണിച്ചു, കാരണം അവയുടെ വളർച്ചാ നിരക്ക് ക്ഷാമത്തിനുള്ള പ്രായോഗിക പരിഹാരമാക്കി.
എന്നിരുന്നാലും, തെക്കൻ ചൈനയിൽ മധുരക്കിഴങ്ങ് ഒരിക്കലും ദൈനംദിന ഭക്ഷണത്തിന്റെ ഭാഗമല്ലെന്നും ആ പ്രദേശത്ത് ഗോതമ്പ് നന്നായി വളരുന്നില്ലെന്നും അദ്ദേഹം മനസ്സിലാക്കി.
അതിനാൽ, അദ്ദേഹം അരിയിലേക്ക് മനസ്സ് തിരിച്ചു.
ഹെറ്ററോസിസ്
1906-ൽ ജനിതകശാസ്ത്രജ്ഞനായ ജോർജ്ജ് ഹാരിസൺ ഷൾ ഹൈബ്രിഡ് ചോളത്തിൽ പരീക്ഷണം നടത്തി.
ബ്രീഡിംഗ് സന്താനങ്ങളിൽ ഊർജ്ജവും വിളവും കുറയ്ക്കുന്നുവെന്ന് അദ്ദേഹം നിരീക്ഷിച്ചു, എന്നാൽ ക്രോസ് ബ്രീഡിംഗ് നേരെ മറിച്ചാണ് ചെയ്തത്.
ആ പരീക്ഷണങ്ങൾ ഹെറ്ററോസിസ് എന്ന ആശയം തെളിയിച്ചു.
1950 കളിൽ ജനിതകശാസ്ത്രജ്ഞനായ ജെ സി സ്റ്റീഫൻസും മറ്റുചിലരും ആഫ്രിക്കയിൽ നിന്ന് കണ്ടെത്തിയ രണ്ട് മണിച്ചോളം ഇനങ്ങൾ ജലാംശം നൽകി ഉയർന്ന വിളവ് ലഭിക്കുന്ന സന്തതികളെ സൃഷ്ടിച്ചു.
ആ ഫലങ്ങൾ യുവാന് പ്രചോദനകരമായിരുന്നു.
എന്നിരുന്നാലും, ചോളവും മണിച്ചോളവും പ്രധാനമായും ക്രോസ്-പരാഗണത്തിലൂടെയാണ് പുനരുൽപാദിപ്പിക്കുന്നത്, അതേസമയം അരി സ്വയം പരാഗണം നടത്തുന്ന ഒരു സസ്യമാണ്, ഇത് വ്യക്തമായ കാരണങ്ങളാൽ ഏതെങ്കിലും ക്രോസ് ബ്രീഡിംഗ് ശ്രമങ്ങളെ ബുദ്ധിമുട്ടാക്കും.
എഡ്മണ്ട് വെയർ സിന്നോട്ടിന്റെ പ്രിൻസിപ്പിൾസ് ഓഫ് ജനിറ്റിക്സ് എന്ന പുസ്തകത്തിൽ, ഗോതമ്പ്, അരി എന്നിവ പോലുള്ള സ്വയം പരാഗണം നടത്തുന്ന സസ്യങ്ങൾ പ്രകൃതിയും മനുഷ്യരും ദീർഘകാല തിരഞ്ഞെടുപ്പ് അനുഭവിച്ചിട്ടുണ്ടെന്ന് വ്യക്തമാക്കുന്നു.
അതിനാൽ, നിലവാരം കുറഞ്ഞ സ്വഭാവവിശേഷങ്ങളെല്ലാം ഒഴിവാക്കപ്പെട്ടു, ശേഷിക്കുന്ന സ്വഭാവങ്ങളെല്ലാം മികച്ചതാണ്.
അരി ക്രോസ് ബ്രീഡിംഗിൽ ഒരു ഗുണവുമില്ലെന്നും സ്വയം പരാഗണത്തിന്റെ സ്വഭാവം വലിയ അളവിൽ അരിയിൽ ക്രോസ് ബ്രീഡ് പരീക്ഷണങ്ങൾ നടത്തുന്നത് ബുദ്ധിമുട്ടാക്കുന്നുവെന്നും അദ്ദേഹം അനുമാനിച്ചു.
അരി ഉൽപാദനത്തിൽ യുവാനും തൊഴിൽപരമായും വ്യക്തിപരമായും താൽപ്പര്യമുണ്ടായിരുന്നു.
ഒരു പരീക്ഷണശാലയിൽ ഒതുങ്ങുകയോ പേപ്പറുകൾ പ്രസിദ്ധീകരിക്കുകയോ ചെയ്യുന്നതിനുപകരം അദ്ദേഹം തന്റെ ഭൂരിഭാഗം സമയവും ഈ രംഗത്ത് ചെലവഴിച്ചു.
ചൈനീസ് കാർഷികമേഖലയിൽ ഭാവിയിലെ നേട്ടങ്ങൾ വളർത്തിയെടുക്കാൻ സഹായിച്ച ഈ രംഗത്തെ മറ്റുള്ളവരെ നയിക്കുകയും നയിക്കുകയും ചെയ്തുകൊണ്ട് അദ്ദേഹം ചൈനീസ് കാർഷിക മേഖലയിൽ വലിയ പങ്ക് വഹിച്ചു.
1979 ൽ, ഹൈബ്രിഡ് അരിയുടെ സാങ്കേതികത അമേരിക്കയിലേക്ക് കൊണ്ടുവന്നു, ഇത് പീപ്പിൾസ് റിപ്പബ്ലിക് ഓഫ് ചൈനയുടെ ചരിത്രത്തിലെ ബൗദ്ധിക സ്വത്തവകാശ കൈമാറ്റത്തിന്റെ ആദ്യ കേസായി മാറി.
ഐക്യരാഷ്ട്ര ഭക്ഷ്യ-കാർഷിക ഓർഗനൈസേഷൻ 1991 ലെ സ്ഥിതിവിവരക്കണക്കുകൾ കാണിക്കുന്നത് ലോകത്തെ നെല്ലിന്റെ ഉൽപാദനത്തിന്റെ 20 ശതമാനം ഹൈബ്രിഡ് നെല്ല് വളർത്തുന്ന ലോകത്തിലെ 10 ശതമാനം നെൽപാടങ്ങളിൽ നിന്നാണ്.
തന്റെ മുന്നേറ്റത്തിന്റെ വിജയം മറ്റ് രാജ്യങ്ങളുമായി പങ്കിടാൻ യുവാൻ വാദിച്ചു.
അദ്ദേഹവും സംഘവും 1980 ൽ അന്താരാഷ്ട്ര നെല്ല് ഗവേഷണ സ്ഥാപനത്തിന് നിർണായക നെല്ല് സംഭാവന ചെയ്തു.
ഉഷ്ണമേഖലാ രാജ്യങ്ങളിൽ ഭക്ഷ്യ വിതരണ ശൃംഖലകളെ സഹായിക്കാനും വളരാനും കഴിയുന്ന ഹൈബ്രിഡ് അരി സമ്മർദ്ദങ്ങൾ സൃഷ്ടിക്കാൻ ഈ സംഭാവന ചെയ്ത സമ്മർദ്ദങ്ങൾ ഉപയോഗിച്ചു.
പ്രധാനപ്പെട്ട നെല്ല് ദാനം ചെയ്യുന്നതിനു പുറമേ, യുവാനും സംഘവും മറ്റ് രാജ്യങ്ങളിലെ കർഷകരെ ഹൈബ്രിഡ് നെല്ല് വളർത്താനും കൃഷിചെയ്യാനും പഠിപ്പിച്ചു.
നാല് ഛിന്നഗ്രഹങ്ങളും ചൈനയിലെ ഒരു കോളേജും അദ്ദേഹത്തിന്റെ പേരിലുണ്ട്.
മൈനർ ഗ്രഹമായ 8117 യുവാൻലോങ്‌പിങ്ങും അദ്ദേഹത്തിന്റെ പേരിലായിരുന്നു.
യുവാൻ 2000 ൽ ചൈനയുടെ രാഷ്ട്ര പ്രമുഖ ശാസ്ത്ര സാങ്കേതിക അവാർഡും കാർഷിക മേഖലയിലെ ചെന്നായ സമ്മാനവും 2004 ൽ ലോക ഭക്ഷ്യ സമ്മാനവും നേടി.
ചൈന നാഷണൽ ഹൈബ്രിഡ് റൈസ് ആർ ഡി സെന്ററിന്റെ ഡയറക്ടർ ജനറലായ അദ്ദേഹം ചാങ്‌ഷയിലെ ഹുനാൻ അഗ്രികൾച്ചറൽ യൂണിവേഴ്‌സിറ്റിയിൽ പ്രൊഫസറായി നിയമിതനായി.
ചൈനീസ് അക്കാദമി ഓഫ് എഞ്ചിനീയറിംഗ്, യുഎസ് നാഷണൽ അക്കാദമി ഓഫ് സയൻസസ് (2006), 2006 സിപിപിസിസി എന്നിവയുടെ വിദേശ അസോസിയേറ്റ് അംഗമായിരുന്നു.
1991 ൽ യുവാൻ എഫ്എഒയുടെ ചീഫ് കൺസൾട്ടന്റായി പ്രവർത്തിച്ചു.
യുവാൻ 1964 -ൽ തന്റെ വിദ്യാർത്ഥികളിൽ ഒരാളായ, ഡെങ് സീ-യെയാണ് വിവാഹം കഴിച്ചത്.
അവർക്ക് മൂന്ന് ആൺമക്കളുണ്ടായിരുന്നു.
മാർച്ച് 10, 2021 ന് യുവാൻ ലോങ്‌പിങ് സാന്യയിലുള്ള തന്റെ ഹൈബ്രിഡ് നെല്ല് ഗവേഷണ ഇൻസ്റ്റിറ്റ്യൂട്ടിൽ തളർന്നുവീണു.
ഏപ്രിൽ 7 ന് അദ്ദേഹത്തെ ചികിത്സയ്ക്കായി ഹുനാൻ പ്രവിശ്യയിലെ ചാങ്‌ഷയിലേക്ക് മാറ്റി.
മെയ് 22 ന് 13:07 ന് Xiangya Hospital of Central South University ( zh ) ഒന്നിലധികം അവയവങ്ങളുടെ തകരാറിനെ തുടർന്ന് യുവാൻ ലോങ്‌പിംഗ് മരിച്ചു ( 中南大学湘雅医院 ).
ഒരു ദേശീയ നായകനായി കണക്കാക്കപ്പെടുന്ന അദ്ദേഹത്തിന്റെ ഫ്യൂണറൽ ഹോമിലേക്ക് പതിനായിരക്കണക്കിന് ആൾക്കാർ പൂക്കൾ അയച്ചു.
അവലംബം ഗ്രന്ഥസൂചി അധികവായനയ്ക്ക് പുറത്തേക്കുള്ള കണ്ണികൾ Yuan Longping എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Yuan Longping -- Father of Hybrid Rice (2001-03-05) Yuan Longping -- Remembrance by Chen Lei, Translation by Rainy Liu Archived 2021-06-15 at the Wayback Machine .
(2021-06-01)
യുവാൻ വാങ് 5
ഒരേ സമയം ഗവേഷണ ആവശ്യങ്ങൾക്കും ചാരപ്രവർത്തനങ്ങൾക്കും ഉപയോഗിക്കാവുന്ന ചൈനീസ് കപ്പലാണ് യുവാൻ വാങ് -5.
222 മീറ്റർ നീളവും 25.2 മീറ്റർ വീതിയുമാണ് ഈ കപ്പലിനുള്ളത്.
യുവാൻ വാങ് ശ്രേണിയിലേ മൂന്നാം തലമുറ കപ്പലാണ് യുവാൻ വാങ് -5.
ഉപഗ്രഹങ്ങളെയും ബാലിസ്റ്റിക് മിസൈലുകളേയും നിരീക്ഷിക്കാനും അവയുടെ സിഗ്‌നലുകൾ പിടിച്ചെടുക്കാനുമുള്ള ശേഷി ഇതിനുണ്ട്.
പീപ്പിൾസ് ലിബറേഷൻ ആർമിയുടെ (പിഎൽഎ) സ്ട്രാറ്റജിക് സപ്പോർട്ട് ഫോഴ്സിന്റെ (എസ്എസ്എഫ്) യൂണിറ്റിന്റെ നിയന്ത്രണത്തിലാണ് കപ്പൽ.
ചൈനയുടെ 708 റിസർച്ച് ഇൻസ്റ്റിറ്റ്യൂട്ട് രൂപകൽപ്പന ചെയ്ത കപ്പൽ 2007 സെപ്റ്റംബർ 29-ന് ചൈനയിലെ ജിയാങ്‌നാൻ ഷിപ്പ്യാർഡിലാണ് നിർമിച്ചത്.
മിസൈലുകളുടേയും റോക്കറ്റുകളുടേയും വിക്ഷേപണത്തിനും ട്രാക്കിംഗിനും സഹായകമാകുന്ന മികച്ച ആന്റിനകളും അത്യാധുനിക ഇലക്ട്രോണിക് ഉപകരണങ്ങളുമാണ് ഈ കപ്പലിലുള്ളത്.
കപ്പലിൽ സമുദ്രാന്തര ബഹിരാകാശ നിരീക്ഷണത്തിനായി അത്യാധുനിക ട്രാക്കിംഗ് സാങ്കേതികവിദ്യയുണ്ട്.
ചൈനയുടെ 'ലോംഗ് മാർച്ച് 5 ബി' റോക്കറ്റിന്റെ വിക്ഷേപണത്തിൽ സമുദ്ര നിരീക്ഷണത്തിലും യുവാൻ വാങ് -5 ഉപയോഗിച്ചിരുന്നു.
ചൈനയുടെ ടിയാൻഗോങ് ബഹിരാകാശ നിലയത്തിന്റെ ആദ്യ ലാബ് മൊഡ്യൂളിന്റെ വിക്ഷേപണത്തിൽ സമുദ്ര നിരീക്ഷണത്തിലും യുവാൻ വാങ് -5 ഉപയോഗിച്ചിരുന്നു.
യുവാൻ വാങ് സീരീസിന്റെ മൂന്നാം തലമുറ ട്രാക്കിംഗ് കപ്പലായ യുവാൻ വാങ് 5, 2007 സെപ്റ്റംബർ 29-ന് സർവീസിൽ പ്രവേശിച്ചു.
ഇലക്ട്രോണിക് ട്രാക്കിംഗ് ഗിയർ ഘടിപ്പിച്ച യുവാൻ വാങ് 5-നെ "സ്പൈ ഷിപ്പ്" എന്ന് വിളിക്കുന്നു.
യുവാൻ വാങ് 5-ന്റെയും 6-ന്റെയും ജനറൽ ഡിസൈനർ 708-മത് ഇൻസ്റ്റിറ്റ്യൂട്ട് ഓഫ് ചൈന ഷിപ്പ് ബിൽഡിംഗ് ഇൻഡസ്ട്രി കോർപ്പറേഷന്റെ ജനറൽ എഞ്ചിനീയർ മിസ്റ്റർ ഹുവാങ് വെയ് (黄蔚) ആയിരുന്നു.
യാങ്‌സിയിലെ ജിയാങ്‌യിൻ ആണ് ഇതിന്റെ ഹോം തുറമുഖം യുവാൻ വാങ് 5-നെ ചൈന ഗവേഷണ കപ്പലെന്നാണ് വിളിക്കുന്നതെങ്കിലും, യുവാൻ വാങ് സീരീസിന് കീഴിൽ വരുന്ന ഈ കപ്പലുകളിൽ മിസൈലുകളും റോക്കറ്റുകളും ട്രാക്കുചെയ്യാനും വിക്ഷേപിക്കാനും സഹായിക്കുന്ന മികച്ച ആന്റിനകളും ഇലക്ട്രോണിക് ഉപകരണങ്ങളും സജ്ജീകരിച്ചിട്ടുണ്ടെന്ന് പെന്റഗൺ പറയുന്നു.
അവലംബം ↑ ↑ 1 2 ↑
യുവതാരം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ജയ്ഹിന്ദ്‌ ടിവി സംപ്രേഷണം ചെയുന്ന "ഒഡിസ്യ  യുവതാരം" കേരളത്തിന്റെ മികച്ച സാമൂഹ്യ പ്രതിബദ്ധതയുള്ള യുവത്വത്തെ തേടിയുള്ള മത്സര പരിപാടിയാണു.
ദൃശ്യമാധ്യമ ചരിത്രത്തിൽ ആദ്യമായാണു സാമുഹ്യ സേവനം ലക്ഷ്യമാക്കിക്കൊണ്ട് ഒരു റിയാലിറ്റി ഷോ അവതരിപ്പിക്കപ്പെടുന്നത് .
റിയാലിറ്റി ഷോകളുടെ പതിവ് വർണ്ണ കാഴ്ചകളുടെ ലോകത്ത് നിന്ന് മാറി കൊണ്ട് പച്ചയായ സാമൂഹിക യാഥാർത്ഥ്യങ്ങളിലേക്കാണു ഈ പരിപാടി വെളിച്ചം വീശുന്നത് .
മുഹമ്മദ്‌ ഹനീഷ് ഐ.എ.സ് ,മധുപാൽ എന്നിവരാണു സ്ഥിരം വിധികർത്താക്കൾ.
യുവാൻ ബെന്നെറ്റ് ഡ്രമ്മണ്ട് യുവാൻ ബെന്നെറ്റ് ഡ്രമ്മണ്ട്
യുവാൻ എഫ്. ബെന്നറ്റ് ഡ്രമ്മണ്ട് (ജൂൺ 7, 1864 - നവംബർ 4, 1926) ഒരു അമേരിക്കൻ ഭിഷഗ്വരയായിരുന്നു .
ഇംഗ്ലീഷ്: Juan F. Bennett Drummond.
1888-ൽ, മസാച്യുസെറ്റ്‌സ് സംസ്ഥാനത്ത് ലൈസൻസുള്ള ഡോക്ടറായ ആദ്യത്തെ ആഫ്രിക്കൻ അമേരിക്കൻ വനിതയായി അവർ മാറി.
1864 ജൂൺ 7-ന് മസാച്യുസെറ്റ്‌സിലെ ന്യൂ ബെഡ്‌ഫോർഡിലാണ് യുവാൻ ജനിച്ചത്.
പോൾ കഫെയുടെ പിൻഗാമിയായിരുന്നു യുവാൻ.
ന്യൂ ബെഡ്ഫോർഡ് ഹൈസ്കൂളിൽ നിന്ന് 1883-ൽ ബിരുദം നേടിയ അവർ 1888 -ൽ പെൻസിൽവാനിയയിലെ വനിതാ മെഡിക്കൽ കോളേജിൽ നിന്ന് വൈദ്യശാസ്ത്ര ബിരുദം നേടി.
34 വർഷക്കാലം വൈദ്യ പരിശീലനം നടത്തിയ യുവാൻ, ആദ്യം അവളുടെ വീട്ടിൽ നിന്നും പിന്നീട് ന്യൂ ബെഡ്‌ഫോർഡിലെ സ്റ്റേറ്റ് തിയേറ്ററിന് മുകളിലുള്ള ഓഫീസിൽ നിന്നും ജോലി ചെയ്യാൻ തുടങ്ങി.
മസാച്ചുസെറ്റ്‌സിൽ ലൈസൻസുള്ള ഫിസിഷ്യനായി ജോലി ചെയ്യുന്ന ആദ്യത്തെ ആഫ്രിക്കൻ അമേരിക്കൻ വനിതയായിരുന്നു അവർ.
അവളുടെ സമൂഹം മെച്ചപ്പെടുത്തുന്നതിലും ന്യൂ ബെഡ്‌ഫോർഡ് ഹോം ഫോർ ദി ഏജഡിന്റെ സ്ഥാപകരിലൊരാളായും അവൾ പ്രവർത്തിച്ചു.
1926 നവംബർ -ന് യുവാൻ അവളുടെ വീട്ടിൽ വച്ച് മരിച്ചു.
1 2 ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ 1 2 ↑
യുവാൻ രാജവംശം ഇംഗ്ലീഷ് വിലാസം https://ml.wikipedia.org/wiki/Yuan_Dynasty
മഹത്തായ യുവാൻ( ചൈനീസ് : 大 元 ; പിൻയിൻ : Dà Yuán ; Mongolian : Yehe Yuan Ulus ) എന്ന് ഔദ്യോഗികമായി അറിയപ്പെടുന്ന രാജവംശമാണ് യുവാൻ രാജവംശം ( ചൈനീസ് : 元 朝 ; പിൻയിൻ : Yuán Cháo ).
മംഗോളിയൻ ഗോത്രമായ ബോർജിഗിങ്ങിന്റെ നേതാവായ കുബ്ലൈ ഖാൻ ആണ് ഈ രാജവംശം സ്ഥാപിച്ചത്.
മംഗോളിയർ ഇതിനു മുൻപും ദശകങ്ങളായി ഇന്നത്തെ ഉത്തര ചൈന ഉൾപ്പെടുന്ന പ്രദേശങ്ങൾ ഭരിച്ചിരുന്നെങ്കിലും കുബ്ലൈ ഖാനാണ് ആദ്യമായി 1271ൽ ചൈനീസ് പരമ്പരാഗത രീതിയിൽ രാജവംശം പ്രഖ്യാപിച്ചത്.
ഇദ്ദേഹത്തിന്റെ രാജ്യം ഇന്നത്തെ ചൈനയുടെ മിക്ക പ്രദേശങ്ങളും ഇന്നത്തെ മംഗോളിയ , കൊറിയ തുടങ്ങിയ സമീപ പ്രദേശങ്ങളും ഉൾപ്പെട്ടതായിരുന്നു.
1368 വരെ നിലനിന്ന ഈ രാജവംശമാണ് ചൈന മുഴുവനും ഭരിച്ച ആദ്യ വൈദേശിക ശക്തി.